OpenLLM-France/wikimedia huggingface dataset:
# Bárcenas de Espinosa

Bárcenas de Espinosa o simplement Bárcenas és una localitat i una entitat local menor a la província de Burgos, comunitat autònoma de Castella i Lleó (Espanya), comarca de Las Merindades, partit judicial de Villarcayo, ajuntament d'Espinosa de los Monteros.
És un poble al nord de la província al vessant mediterrani, vall del riu Trueba, al nord del municipi. Travessa la localitat la carretera autonòmica BU-570 d'Espinosa a Vega de Pas pel port de las Estacas de Trueba (1.154 m) i travessant Las Machorras i continuant el la CA-631. Es bifurca en dues altres: autonòmica BU-571 a la Vall d'Asón pel portillo de la Sia (1.200 m), continuant per la CA-665 i la també autonòmica BU-572 que pel portillo de Lunada (1350 m) i continuant per la CA-643 condueix fins a San Roque de Riomiera.
El 2014 tenia 49 habitants. Al padró municipal del 2013 tenia 64 habitants.

## Història

‘Barri’ pertanyent a la jurisdicció d'Espinosa de los Monteros en el Partit de Castella la Vella a Laredo, amb jurisdicció de realengo.
A la caiguda de l'Antic Règim queda agregat a l'ajuntament constitucional d'Espinosa de los Monteros, al Partit de Villarcayo pertanyent a la regió de Castella la Vella.

## Parròquia

Església de Santa María Magdalena, dependent de la parròquia d'Espinosa de los Monteros a l'Arxiprestat de Merindades de Castella la Vella, diòcesi de Burgos

## Notes

* ↑ Andrés González Ponce, Diccionario geográfico de Correos de España con sus posesiones de Ultramar, Manual Morales y Rodriguez, Madrid, 1855, pàg. 145
* ↑ Wikimapia,
* ↑ Instituto Nacional de Estadística de España, Nomenclátor INE
* ↑ Un dels catorze partits que formaven la Intendencia de Burgos durant el període entre 1785 i 1833, tal como se recull en el Cens de Floridablanca de 1787
# Ternóvskaia (Rostov)

* Per a altres significats, vegeu «Ternóvskaia».
Ternóvskaia (en rus: Терновская) és un poble (una stanitsa) de l'óblast de Rostov, a Rússia, segons el cens rus del 2019 tenia 475 habitants. Pertany al districte de Tsimliansk.

## Referències

* ↑ «Цимлянское море. Очерк об исчезнувшей Цимлянской станице. | Вольная Станица». Arxivat de l'original el 2016-03-04. [Consulta: 6 novembre 2015].
# Yaeyama

Yaeyama (ヤイマムニ, Yaimamuni) és una Llenga ryukyuenca del sud parlada per 44.650 persones a les illes Yaeyama, al Japó. Està relacionada amb la llengua miyako. Les noves generacions de les illes Yaeyama utilitzen el japonès com a primera llengua.
Es distingeixen tres grups dialectals:
* Ishigaki
* Iriomote
* Taketomi

## Referències

* ↑ «Glottolog 4.3 - Yaeyama». [Consulta: 8 febrer 2021].
# Ángel Alfaro Garión

Ángel Alfaro Garión (Barcelona, 7 de març de 1899 - segle XX) fou un futbolista espanyol de les dècades de 1910 i 1920. Es desconeix la data de defunció.

## Trajectòria

Defensà els colors del FC Barcelona entre 1915 i 1916, però només disputà 3 partits amistosos. A continuació jugà tres temporades al RCD Espanyol, on fou un futbolista important, amb 22 partits oficials disputats en tres temporades. La temporada 1920-21 marxà a Astúries, on fou jugador i impulsor del club Círculo Popular de La Felguera.
Va jugar al FC Espanya entre 1921 i 1923, club que el darrer anys esdevingué FC Gràcia. El juny de 1922 participa amb la UD Girona en la inauguració del Camp de Vista Alegre. Després jugà al FC Martinenc entre 1923 i 1925. Els següents anys jugà a Gimnàstic FC de València, Zaragoza CD, FC Cartagena i Elx CF.

## Referències

* 1 2 3 «Fitxa d'Alfaro». Periquito.cat. [Consulta: 9 setembre 2020].
* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Alfaro, que ha desertado de las files del Barcelona, pàgina 10». Madrid-sport (Madrid)., 25-10-1917. [Consulta: 9 setembre 2020].
* ↑ «ex barcelonista, pàgina 10». Madrid-sport (Madrid)., 07-02-1918. [Consulta: 9 setembre 2020].
* ↑ «Alfaro el ex barcelonista y ex martinense, pàgina 14». Mundo Deportivo, 05-02-1918. [Consulta: 9 setembre 2020].
* ↑ «pàgina 5». Madrid-sport (Madrid)., 10-03-1921. [Consulta: 9 setembre 2020].
* ↑ «Circulo Popular La Felguera, Aquellos maravillosos años». asturiasdeportivafybdeleyenda.blogspot.com. [Consulta: 9 setembre 2020].
* ↑ «LA FELGUERA». Región : diario de la mañana: Año IV Número 1025, 28-09-1926. [Consulta: 9 setembre 2020].
* ↑ «El España revive». Mundo Deportivo, 06-10-1921. [Consulta: 1r abril 2015].
* ↑ «España - Tarrasa». Mundo Deportivo, 29-01-1923. [Consulta: 1r abril 2015].
* ↑ «La Unió Deportiva inaugura ... (amb foto)». La Jornada deportiva Any 2, No. 39-bis, No. 17 Especial, 30-06-1922. [Consulta: 9 setembre 2020].
* ↑ «De la F. Valenciana». Mundo Deportivo, 30-08-1925. [Consulta: 9 setembre 2020].
* ↑ «El Gimnástico se prepara». Mundo Deportivo, 30-08-1925. [Consulta: 9 setembre 2020].
* ↑ «Ficherias aragonesa». Mundo Deportivo, 26-08-1927. [Consulta: 9 setembre 2020].
* ↑ «¿Hacia la disolución del R. Zaragoza?». Mundo Deportivo, 03-02-1928. [Consulta: 9 setembre 2020].
* ↑ «CARTAGENA». El Liberal: Any XXVIII Número 9361, 13-04-1929. [Consulta: 9 setembre 2020].
* ↑ «En Zaragoza». Mundo Deportivo, 03-06-1929. [Consulta: 9 setembre 2020].
* ↑ «El Cartagena venció difícilmente al Elche...». Mundo Deportivo, 07-10-1922. [Consulta: 9 setembre 2020].
* ↑ «De Elche». Mundo Deportivo, 30-01-1930. [Consulta: 9 setembre 2020].
# Loch Lomond (Califòrnia)

Loch Lomond és una comunitat no incorporada al Comtat de Lake, al nord-oest de l'estat estatunidenc de Califòrnia. Està a una altitud de 859 metres. Per la comunitat passa un tram de l'autovia California State Route 175. Es troba a 47,01 quilòmetres de Santa Rosa, a 110,79 quilòmetres de Sacramento, a 123,81 quilòmetres de San Francisco i a 184,15 quilòmetres de San Jose; és directament nord de Cobb i 5,6 quilòmetres al nord de Whispering Pines. El codi postal de Loch Lomond és 95461 i està localitzat dins del codi d'àrea 707. Segons el cens del 1990, Loch Lomond tenia 95 habitants.

## Història i geografia

Loch Lomond és una petita comunitat turística de muntanya que anteriorment s'anomenava «Little Italy». Avui en dia negocis turístics com a «Italian Village» i «Biggi's Family Club» encara prosperen amb activitats d'estiu. Turistes trobaran que hi ha allotjament, un càmping, una botiga amb productes variats, servei postal, restaurant, bar i una cafeteria. Loch Lomond té una piscina per a la comunitat, la qual és la piscina olímpica que porta més temps en continu funcionament a Califòrnia.
A l'oest de l'autovia hi ha l'àrea protegida Loch Lomond Vernal Pool Ecological Reserve, un estany vernal propietat de la California Fish and Game.

## Política

En la legislatura estatal Loch Lomond estava en el 2n Districte del Senat, representats per la Demòcrata Noreen Evans, i en el 1r Districte d'Assemblea, representats pel Demòcrata Wesley Chesbro. Federalment, Loch Lomond està localitzada en el 1r districte congressual de Califòrnia, representats pel Demòcrata Mike Thompson.

## Galeria

* Loch Lomond Vernal Pool Ecological Reserve el 1995
* L'àrea protegida el 2008

## Referències

* 1 2 (anglès) «Geographic Names Information System Detail – Loch Lomond». Geographic Names Information System. [Consulta: 10/10/2011.]
* ↑ (anglès) «Lucerne, California CA Community Profile / Lake County, CA Data». California HomeTownLocator. [Consulta: 10/10/2011.]
* ↑ (anglès) «World Distance Calculator, Distance Between Cities, World Distance Chart, Distance Table». Globefeed.com. [Consulta: 10/10/2011.]
* 1 2 Durham, David L. (1998). California's Geographic Names: A Gazetteer of Historic and Modern Names of the State — pàgina 100. Quill Driver Books. ISBN 9781884995149.

## Vegeu també

* Comtat de Lake (Califòrnia)
* Cobb (Califòrnia)
* Adams (Califòrnia)
* Àrea no incorporada

## Enllaços externs

* (anglès) Perfil comunitari de Loch Lomond
# Villafranca de los Barros

Villafranca de los Barros és un municipi de la província de Badajoz a la comunitat autònoma d'Extremadura. Està situat a la comarca de Tierra de Barros i a 75 km de Badajoz. Té una superfície de 105 km² i una població de 13.084 (cens de 2007).

## Enllaços externs

* Ajuntament de Villafranca de los Barros
# Boophis xerophilus

Boophis xerophilus és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis xerophilus. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Ternóvskaia

«Ternóvskaia» té aquests significats:
* Ternóvskaia (Krasnodar), localitat del krai de Krasnodar, a Rússia
* Ternóvskaia (Rostov), localitat de l'óblast de Rostov, a Rússia
# Sàlih

Segons la tradició islàmica, Sàlih (àrab: صالح, Ṣāliḥ, literalment ‘Pietós'— hauria estat un profeta àrab d'època preislàmica, mencionat nou cops a l'Alcorà, i de vegades assimilat a la figura de Xèlah, del Tanakh hebreu. Cronològicament, se'l sol situar abans d'Abraham. Hauria predicat a la tribu de Thamud, un poble considerat tan pervers que, a causa dels seus pecats, va acabar sent destruït per Déu. La tradició alcorànica diu que, com que els Thamud demanaven un miracle per confirmar la veritat del missatge de Sàlih, Déu els hauria enviat una camella, amb l'ordre que la tinguessin salva i estalvia. Tanmateix, els Thamud la mutilaren. Sàlih els advertí que si no se'n penedien i adoraven Déu, aquest els castigaria en passar tres dies. Al cap de tres dies, Déu provocà un terratrèmol que assolà al-Hijr, la ciutat dels Thamud; només se salvaren Sàlih i els pocs que el seguien.

## Referències

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "صلح". ISBN 978-84-412-1546-7.
* ↑ Alcorà 26:143
* ↑ Alcorà 7:73
* ↑ Alcorà 11:61–68
* ↑ Alcorà 7:78-79
# Ángel Altolaguirre y Duvale

Ángel de Altolaguirre y Duvale (n. Sevilla, 1857 – † 2 de maig de 1939) va ser un militar, historiador i escriptor espanyol, membre de la Reial Acadèmia de la Història.

## Biografia

Era alumne de jurisprudència fins al 1873, quan el govern de la Primera República Espanyola va instaurar el servei militar obligatori. Aleshores ingressa a l'exèrcit, formant part del Cos d'Administració. En 1884 va obtenir un premi per una biografia del Marquès de Santa Cruz i va argumentar que l'arriba de Cristòfor Colom a Portugal va ser en 1470 i no en 1476.
El 1905 va ingressar a la Reial Acadèmia de la Història, Cesáreo Fernández Duro va ser l'encarregat de donar el discurs de rebuda. Els seus treballs s'enquadren dins de l'americanisme andalús, entre ells es destaquen diversos estudis sobre Cristòfor Colom, Pedro de Alvarado i Hernán Cortés. El seu treball més reconegut és un estudi sobre Vasco Núñez de Balboa. També es va publicar postmortem una obra titulada Descubrimiento y Conquista de México, el 1954.

## Obres

* Ángel de Altolaguirre y Duvale. Relaciones geográficas de la gobernacion de Venezuela (1767-1768), 1909.
* Ángel de Altolaguirre y Duvale. Vasco Núñez de Balboa, 1914.
* Ángel de Altolaguirre y Duvale. Colección de las memorias o relaciones que escribieron los Virreyes del Perú acerca del estado en que dejaban las cosas generales del reino. Tomo II, 1930.

## Referències

* 1 2 3 Francisco Morales Padrón. «Los americanistas andaluces del siglo XIX» p. 143. Actas V Jornadas de Andalucía y América. Universitat Internacional d'Andalusia..
# Anna Maria Navarro

Anna Maria Navarro (Barcelona, 1936) és una exjugadora de tennis de taula catalana.
Es formà al Club Oasis i posteriorment competí amb el Club de 7 a 9 i a el Club Ariel. Es proclamà campiona de Catalunya de dobles mixtos (1959) i, després de la dissolució de la competició, aconseguí deu títols de campiona de Barcelona, tres d'individual (1968, 1969, 1970), tres de dobles (1967, 1969, fent parella amb Irene Nuño, 1970, amb Maria Rosa Riumbau), dos de dobles mixtos (1965, 1967, fent parella amb Jordi Palés) i dos per equips (1966, 1967) amb el Club de 7 a 9. A nivell estatal, guanyà sis Campionats d'Espanya, un d'individual (1962), dos de dobles (1962, 1963), dos de dobles mixtos (1962, 1967, fent parella amb Jordi Palés) i un per equips (1962) amb el Club de 7 a 9. Juntament amb Nacha Hospital i Alicia Guri, fou una de les primeres palistes que competí amb el combinat estatal en una competició internacional. Participà al Campionat del Món de 1959 i al d'Europa de 1966.

## Referències

* ↑ «Anna Maria Navarro». Enciclopèdia de l'esport català. Barcelona: Grup Enciclopèdia Catalana.
* ↑ «Tres españoles en el Top-50 de participaciones en Campeonatos del Mundo» (en castellà). RFETM, 26-05-2011. [Consulta: 19 febrer 2023].
# Casa pairal (Claret)

La Casa pairal és una obra de Tremp (Pallars Jussà) protegida com a Bé Cultural d'Interès Local.

## Descripció

La Casa Pairal es troba en el petit nucli abandonat de Claret amb la façana principal que comunica amb la Plaça Major. Originàriament fou construïda entre mitgeres però degut a modificacions posteriors presenta una disposició a quatre vents i tres nivells d'alçat, planta baixa i dos pisos. El pis superior és de factura contemporània.
Edifici fet de pedra i en algunes de les seves parts, arrebossat. El portal d'accés, de mig punt i adovellat, està situat a la façana que comunica amb la Plaça Major. En aquesta mateixa façana destaquen altres elements com la finestra balconera situada sobre el portal, amb dues mènsules decorades amb rosetes encerclades en relleu sota la volada de pedra i un pedrís corregut al llarg de la façana. La resta de la construcció es caracteritza per presentar els paraments de pedra vista.

## Referències

* 1 2 «Casa pairal». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 març 2019].
# Villafranca de Duero

Villafranca de Duero és un municipi de la província de Valladolid a la comunitat autònoma espanyola de Castella i Lleó. Limita al nord amb Toro (Zamora), al sud amb Castronuño, a l'est amb el Duero i San Román de Hornija i a l'oest amb Villabuena del Puente (Zamora).

## Demografia

Evolució demogràfica :
| 1991 | 1996 | 2001 | 2004 |
| 437 | 402 | 355 | 374 |
# Molí de Sant Magí de Brufaganya

El Molí de Sant Magí de Brufaganya és una obra de Pontils (Conca de Barberà) inclosa a l'Inventari del Patrimoni Arquitectònic de Catalunya.

## Descripció

L'estat de conservació del molí és molt deficient. És una ruïna de la que es conserva una paret i es pot apreciar l'inici de la volta de la part baixa i el desguàs del molí, on es pot veure la canalització coberta amb volta de canó. Resulta difícil fer-se una idea de configuració externa.
La construcció està feta amb pedra local més o menys escairada i de mida uniforme

## Història

En 1645 es dona llicència als frares de Sant Magí perquè facin un molí, essent prior el Fra Jacint Andreu. El primer d'abril de 1647 es posà la primera pedra. El 24 de novembre de 1647 arribà la primera mola de Barcelona.

## Referències

* 1 2 3 «Molí de Sant Magí de Brufaganya». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 febrer 2019].

## Enllaços externs

* «Molí de Sant Magí de Brufaganya». Inventari del Patrimoni Arquitectònic. Consell Comarcal Conca de Barberà.
# Dinastia d'Évreux

La Dinastia d'Évreux o Casal d'Évreux és una branca de la Dinastia Capet que parteix de Lluís Evreux, que va rebre el 1298 del seu pare el rei Felip III de França el comtat d'Evreux.
El seu fill, Felip III Evreux es casà amb l'hereva del tron de Navarra, Joana II de Navarra, iniciant-se així la Dinastia Évreux-Navarra. Des del 1328 fins al 1441 serà la dinastia governant al Regne de Navarra. L'última reina del casal d'Évreux es casarà amb l'infant Joan d'Aragó, futur comte de Barcelona i rei d'Aragó Joan II.

## Dinastia Evreux del Regne de Navarra

* 1328-1343 : Felip III, marit de Joana II de Navarra
* 1349-1387 : Carles II, fill de l'anterior
* 1387-1425 : Carles III, fill de l'anterior
* 1425-1441 : Blanca I, filla de l'anterior, casada el 1419 amb l'infant Joan II d'Aragó
    a partir de 1425 Joan II d'Aragó esdevé rei de Navarra
# Cottus sabaudicus

Cottus sabaudicus és una espècie de peix pertanyent a la família dels còtids.

## Hàbitat

És un peix d'aigua dolça, bentopelàgic i de clima temperat.

## Distribució geogràfica

Es troba a Europa: el riu Roine a França.

## Observacions

És inofensiu per als humans.

## Referències

* ↑ Linnaeus, C., 1758. Tomus I. Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Editio decima, reformata. Holmiae. (Laurentii Salvii): (1-4), 1-824. «Enllaç».
* ↑ uBio (anglès)
* ↑ Sideleva, V.G., 2009. A New Sculpin Species Cottus sabaudicus sp. nova (Scorpaeniformes: Cottidae) from the Savoy District, France. Journal of Ichthyology, 49 (3): 209-214.
* 1 2 3 FishBase (anglès)

## Enllaços externs

* AQUATAB
# Takehiko Kawanishi

Takehiko Kawanishi (Prefectura d'Hiroshima, Japó, 9 d'octubre de 1938), és un exfutbolista japonès.

## Selecció japonesa

Takehiko Kawanishi va disputar 8 partits amb la selecció japonesa.

## Enllaços externs

* Japan National Football Team Database
# Ángel Antón Puig

Ángel Antón Puig (Beniarjó, la Safor, 1889 - Barcelona?, 1965) va ser un bibliotecari, arxiver i professor valencià.
Estudià Filosofia i Lletres com a alumne lliure a la Universitat de València. El 1913 ingressà al Cos Facultatiu d'Arxivers, Bibliotecaris i Arqueòlegs. El seu primer destí, el 1913, fou la Biblioteca de la Universitat de Barcelona. El 1915 va dirigir durant un breu temps la Biblioteca Museu Víctor Balaguer, i aquell mateix any retornà a la biblioteca de la Universitat de Barcelona, amb el càrrec d'oficial segon, i a partir de 1919, el de cap de negociat. També va treballar a l'Arxiu de la Delegació d'Hisenda a Barcelona i a la biblioteca de l'Institut Jaume Balmes de Barcelona, que va dirigir. El 1941 entrà a l'Escola de Bibliotecàries com a professor auxiliar, on impartí diverses assignatures.

## Referències

* ↑ Estivill Rius, Assumpció. «Ángel Antón Puig». A: Qui era qui a l'Escola de Bibliotecàries. Notícies biogràfiques del professorat (1915-1972). Edicions Universitat de Barcelona, 2016, p. 148. ISBN 978-84-475-4015-0 [Consulta: 18 maig 2020].
* ↑ Gracia Alonso, Francisco; Fullola Pericot, Josep Maria. 58 anys i 7 dies: correspondència de Pere Bosch Gimpera a Lluís Pericot (1919-1974). Edicions Universitat Barcelona, 2002, p. 119. ISBN 978-84-923961-2-2 [Consulta: 18 maig 2020].
* ↑ Mateu Ibars, Josefina «Biblioteconomía en la universidad». Boletín de la ANABAD, Tom 31, Núm. 4, 1981, pàg. 637-651. ISSN: 0210-4164 [Consulta: 18 maig 2020].
# Antoni Ciuffo

Antoni Ciuffo (Sàsser, Sardenya 1879 - Barcelona 1911), conegut com a Ramon Clavellet fou un escriptor alguerès d'origen napolità, un dels fundadors del Centre Catalanista La Palmavera. El 1906 assistí amb Joan Palomba en representació de l'Alguer al I Congrés Internacional de la Llengua Catalana celebrat a Barcelona. Aleshores ja va viure allí, on va fer amistat amb Josep Aladern i va escriure articles i donà conferències sobre l'Alguer i l'alguerès. Va viure també algun temps a Reus, on dirigí algunes publicacions periòdiques (Lo Campaneret, per exemple, La Kabila, o Foment) i col·laborà en altres. El 1908 fundà la revista La Sardenya Catalana.
Les seves poesies Serenada i Himne alguerès han estat musicades per Joan Pais i Melis, i aquesta última ha esdevingut com una mena d'himne de la ciutat.

## Referències

* ↑ Ferran, Marc. Humor i sàtira a Reus: la premsa satírica 1868-1936. Reus: Centre de Lectura, 1992, p. 62. ISBN 8487873049.

## Obres

* La Conquista de Sardenya (1906)

## Enllaços externs

* «Antoni Ciuffo». Gran Enciclopèdia Catalana. Barcelona: Grup Enciclopèdia Catalana.
* Poesia.cat
# El Prat (urbanització)

* Per a altres significats, vegeu «el Prat (Castellbell i el Vilar)».
El Prat és una moderna urbanització del terme municipal de Castellcir, pertanyent a la comarca del Moianès. Està situada al nord del nucli principal de Castellcir, el Carrer de l'Amargura, a tocar i al nord-oest de la Roureda i al nord-est del Sot de la Millera. S'anomena així perquè és en terres que foren de la masia del Prat.

## Enllaços externs

* El Prat en el seu entorn, a l'Institut Català de Cartografia
# Botxí cuallarg

El botxí cuallarg (Lanius cabanisi) és un ocell de la família dels lànids (Laniidae).

## Hàbitat i distribució

Habita zones amb matolls espinosos del sud-est de Somàlia, a l'ample del centre i sud-est de Kenya fins al nord-est de Tanzània.

## Referències

* ↑ «Botxí cuallarg». Cercaterm. TERMCAT, Centre de Terminologia. Rev. 31/12/2022(català)
# Breitenau

Breitenau (en alsacià Braitnöi) és un municipi francès, situat a la regió del Gran Est, al departament del Baix Rin. L'any 1999 tenia 258 habitants.
Forma part del cantó de Mutzig, del districte de Sélestat-Erstein i de la Comunitat de comunes de la Vall de Villé.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 205 | 225 | 238 | 214 | 208 | 258 |

## Administració

Llista d'alcaldes :
| Període | Identitat | Partit |
| 2001-2008 | Claudine Grandgeorge | |
| 2008-2020 | Serge Janus | |
# Cottus szanaga

Cottus szanaga és una espècie de peix pertanyent a la família dels còtids.

## Hàbitat

És un peix d'aigua dolça, bentopelàgic i de clima temperat.

## Distribució geogràfica

Es troba a Rússia i Mongòlia.

## Observacions

És inofensiu per als humans.

## Referències

* 1 2 3 FishBase (anglès)
* ↑ Bogutskaya, N.G. i A.M. Naseka, 2004. Catalogue of agnathans and fishes of fresh and brackish waters of Russia with comments on nomenclature and taxonomy. KMK Scientific Press Ltd. Moscou. 389 p.
* ↑ Kottelat, M., 2006. Fishes of Mongolia. A check-list of the fishes known to occur in Mongolia with comments on systematics and nomenclature. El Banc Mundial, Washington DC. 103 p.

## Enllaços externs

* AQUATAB
# Takel

Tahu és un cràter sobre la superfície del planeta nan Ceres, situat amb el sistema de coordenades planetocèntriques a 52.07 ° de latitud nord i 282.62 ° de longitud est. Fa un diàmetre de 22 km. El nom va ser fet oficial per la UAI el 21 de setembre del 2015 i fa referència a Takel, deessa que presideix la collita de tubercles a Malàisia.

## Referències

* ↑ "Takel". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Ángel Arocha Guillén

Ángel Arocha Guillén (Chimiche, municipi de Granadilla de Abona (Tenerife), 24 de juny del 1907 - Front de Balaguer, 2 de setembre del 1938), conegut al món del futbol com a Arocha, fou un davanter canari que jugà al FC Barcelona de 1926 a 1933, procedent del CD Tenerife.
Va ser un davanter molt apreciat pels aficionats barcelonistes per la seva gran capacitat de fer gols, cosa que queda provada pels 214 que en va marcar en els 207 partits que va jugar. Després de jugar al Barça fitxà per l'Atlètic de Madrid. Arribà a la internacionalitat amb Espanya.
Morí al front de Balaguer durant la Guerra Civil espanyola, enquadrat probablement a la 53a o 54a Divisió de l'exèrcit nacional.

## Palmarès

* 1 Copa del Rei: 1927-28.
* 1 Lliga: 1928-29.
* 1 Copa de Campions: 1927-28

## Referències

* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434